Nordjyllands Beredskab og Nordjyllands Politi blev natten til torsdag, omkring klokken 00.30, kaldt ud til en brand på Cedervej i Øster Brønderslev. Der var, af uvisse årsager, gået ild i en bil på adressen, der huser et autoværksted, og vagtchef René Kortegaard fra Nordjyllands Politi fortæller, at bilen var overtændt, da politi og brandvæsen kom frem. - Bilen ender med at udbrænde totalt og så er der mindre skader på bygningen som den stod op ad, fortæller vagtchefen torsdag morgen. Da årsagen til branden lige nu er svær at få øje på, har Nordjyllands Politi valgt at afspærre området indtil der er foretaget yderligere undersøgelser, der skal klarlægge, hvordan ilden i bilen, begyndte.

Opsummering:
En bilbrand ved et autoværksted i Øster Brønderslev var natten til torsdag ved at brede sig.